b'\n_START_ARTICLE_\nOptimisti v nebesih\n_START_SECTION_\nOsebe\n_START_PARAGRAPH_\nO\xc4\x8de Lojze: eden izmed najbolj priznanih slovenskih piscev humoresk in aforizmov_NEWLINE_Mati Minka: steber dru\xc5\xbeine_NEWLINE_Sin Luka: stand up komik_NEWLINE_Beti: Lukovo dekle_NEWLINE_H\xc4\x8di Ela: gledali\xc5\xa1ka igralka_NEWLINE_Damjan: Elin mo\xc5\xbe, knji\xc5\xbeni\xc4\x8dar\n_START_SECTION_\nVsebina\n_START_PARAGRAPH_\nRoman govori o sodobni slovenski dru\xc5\xbebi prikazani skozi zgodbo dru\xc5\xbeine, katere \xc4\x8dlani dveh generacij so humoristi in igralci. Glavni junaki Valeti\xc4\x8devega romana je dru\xc5\xbeina Narob\xc3\xaa, ostarela star\xc5\xa1a, ter njuna h\xc4\x8di in sin, ki skupaj s svojima partnerjema, i\xc5\xa1\xc4\x8deta svoj prostor pod soncem. Zgodba je prikazana skozi 99 prizorov, ki izmeni\xc4\x8dno izpostavlja \xc5\xa1est glavnih junakov. Osrednji dogodek romana je smrt, ki se jo avtor trudi prikazati na optimisti\xc4\x8dni na\xc4\x8din.  Pasti, ki jim jih nastavlja vsakdanje \xc5\xbeivljenje, premagujejo na slovensko nevsakdanji na\xc4\x8din: z veliko mero humorja in ljubezni. Celo nenadna smrt matere, ki je bila steber dru\xc5\xbeinskega \xc5\xbeivljenja, ne spro\xc5\xbei \xc5\xbealovanja, ampak ob\xc4\x8dutje neizmerne hvale\xc5\xbenosti, da lahko nadaljujejo njeno pot. Humorno napisan roman o dana\xc5\xa1nji mladi generaciji je hkrati tudi poro\xc4\x8dilo o zdaj\xc5\xa1nji Sloveniji. Knjiga ni zahtevno branje, nam pa lahko slu\xc5\xbei kot razmi\xc5\xa1ljanje o nas in na\xc5\xa1ih medsebojnih in medgeneracijskih odnosih.\n_START_SECTION_\nZbirka\n_START_PARAGRAPH_\nRoman Optimisti v nebesih je iz\xc5\xa1el v zbirki Nova slovenska knjiga.\n_START_SECTION_\nOcene in nagrade\n_START_PARAGRAPH_\nRoman se je na razpisu Mladinske knjige uvrstil med \xc5\xa1tiri nominirane romane za nagrado modra ptica.\n_START_SECTION_\nIzdaje in prevodi\n_START_PARAGRAPH_\nGre za prvo izdajo romana, ki je iz\xc5\xa1la v 400 izvodih. (COBISS)'